Document ID: 32005D0128

KOMISJONI OTSUS,
14. veebruar 2005,
Itaaliale osalise erandi tegemise kohta andmete esitamisel liikmesriikides lossitavate kalastussaaduste kohta
(teatavaks tehtud numbri K(2005) 322 all)
(Ainult itaaliakeelne tekst on autentne)
(2005/128/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. mai 1991. aasta määrust (EMÜ) nr 1382/91 andmete esitamise kohta seoses kalastussaaduste lossimisega liikmesriikides, (1) eriti selle artikli 5 lõikeid 4 ja 5,
ning arvestades järgmist:
(1)
Määruses (EMÜ) 1382/91 sätestatud andmete kogumine Itaalia rannikulaevade lossitud kalastussaaduste kohta toob siseriiklikele asutustele kaasa väga suure töökoormuse.
(2)
Valimi võtmise menetluse laialdasem kasutamine vähendaks seda töökoormust märkimisväärselt ja Itaalia ametivõimude väitel parandaks see oluliselt saadavate andmete kvaliteeti.
(3)
Kavandatava meetodi puhul ette nähtud valimi tase ületab 10 % piiri kalastussaaduste kaalust, mis on sätestatud määruse (EMÜ) nr 1382/91 artiklis 1.
(4)
Vastavalt määruse (EMÜ) nr 1382/91 artikli 5 lõikele 4 võib juhul, kui liikmesriigi teatava kalandussektori kaasaarvamine põhjustaks siseriiklikele asutustele raskusi, mis ei ole võrreldavad selle sektori tähtsusega, komisjon teha erandi, mille alusel liikmesriik võib asjaomase sektori andmed esitatavatest siseriiklikest andmetest välja jätta.
(5)
Itaalial tuleks lubada kasutada lossitud kalastussaaduste kaalu hindamisel valimi võtmise menetlust rohkem kui 10 % piirmäära ulatuses, tingimusel et nii saadavad lossitud saaduste kogukaalu hinnangud on vähemalt sama usaldusväärsed.
(6)
Vastavalt määruse (EMÜ) nr 1382/91 artikli 5 lõikele 5 tehakse nimetatud erand kuni kolmeks aastaks.
(7)
Käesolevas otsuses ettenähtud meetmed on kooskõlas nõukogu otsusega 72/279/EMÜ (2) loodud alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Itaalial lubatakse valimi võtmise menetluse abil hinnata suuremat osa võrdluskuul lossitud kalastussaaduste kaalust, kui määruse (EMÜ) nr 1382/91 artiklis 1 ette nähtud 10 % piirmäär.
Artikkel 2
Luba lõpeb 31. detsembril 2006.
Artikkel 3
Käesolev otsus on adresseeritud Itaalia Vabariigile.
Brüssel, 14. veebruar 2005

Labels: 18
15
19
6